[ca] Introducció: Les enquestes KAP (Knowledge, Attitudes and Practice) tenen el propòsit de conèixer què sap (knowledge), què creu (attitudes) i què fa (practice) una mostra poblacional sobre un tema en qüestió (habitualment, de l'àrea de les Ciències Socials o de la Salut). Objectiu: Fer una anàlisi descriptiva de les dades obtingudes al distribuir una enquesta KAP ad hoc entre usuaris d'ulleres graduades. Mètodes: S'han recopilat, organitzat i analitzat les respostes obtingudes després que l'enquesta KAP fos distribuïda en el marc d'una assignatura del Grau en Òptica i Optometria de la Universitat Politècnica de Catalunya, en el curs 2023/24. Els resultats s'han analitzat amb el programa estadístic JASP, considerant la significació estadística quan p<0,05. Resultats: La mostra final ha estat de 738 persones (63% dones). El rang d'edats ha variat dels 16 als 90 anys, amb una mitjana de 42±20 anys (47% majors de 45 anys). El 81% feia més de 3 anys que portava ulleres i en el 56% dels casos eren per ús continu. El 73% va revisar-se la vista en un establiment d'òptica o un centre d'optometria, i la resta va consultar el metge de capçalera o un especialista; en aquest grup l'edat era significativament més gran. En pocs casos les ulleres no s'havien adquirit en un establiment d'òptica (<5%). La comoditat i la funcionalitat van primar sobre l'estètica i el preu en la tria de les ulleres, i majoritàriament els usuaris van valorar l'atenció professional positivament. Conclusions: El nivell de coneixement sobre l'ametropia i el material de les muntures sembla que és bo, en canvi no succeeix el mateix amb el material de les lents (un 18% no va saber identificar-lo). Quant als hàbits, pràcticament tota la mostra va adquirir les seves ulleres en un establiment d'òptica. Respecte les actituds, més del 70% de la mostra està molt satisfeta amb l'atenció i l'assessorament professional en triar la muntura i les lents i més del 90% està satisfeta amb les seves ulleres.

[en] Introduction: KAP surveys (Knowledge, Attitudes and Practice) have the purpose of finding out what they know (knowledge), what they believe (attitudes) and what they do (practice) on a subject in question (usually in the area of the Social or Health Sciences). Objective: To make a descriptive analysis of the data obtained by distributing an ad hoc KAP survey among users of prescription spectacles. Methods: The answers obtained after the KAP survey was distributed as part of a subject of the Degree in Optics and Optometry of the Universitat Politècnica de Catalunya, in the academic year 2023/24, were collected, organized and analyzed. The results were analyzed with the JASP statistical program, considering statistical significance when p<0.05. Results: The final sample was 738 people (63% women). The age range has varied from 16 to 90 years, with an average of 42±20 years (47% over 45). 81% had been wearing spectacles for more than 3 years and in 56% of the cases they were for continuous use. 73% go to have their eyes checked in an optical establishment or an optometry center, and the rest consulted the general practitioner or a specialist; in this group the age was significantly older. In few cases the spectacles had not been purchased in an optical establishment (<5%). Comfort and functionality took precedence over aesthetics and price when choosing spectacles, and most users rated the professional care positively. Conclusions: The level of knowledge about ametropia and the material of the frames seems to be good, but the same does not happen with the material of the lenses (18% did not know how to identify it). As for habits, practically the entire sample acquired their spectacles in an optical establishment. Regarding attitudes, more than 70% of the sample is very satisfied with the attention and professional advice when choosing frames and lenses and more than 90% are satisfied with their spectacles.